PATVIRTINTA

Klaipėdos Stasio Šimkaus konservatorijos

direktoriaus 2022 m. rugsėjo 19 d. įsakymu

Nr. V-135

**KLAIPĖDOS STASIO ŠIMKAUS KONSERVATORIJA**

**XIV RESPUBLIKINIO JAUNŲJŲ PIANISTŲ KONKURSO, SKIRTO**

**KLAIPĖDOS STASIO ŠIMKAUS KONSERVATORIJOS 100-MEČIUI,**

**NUOSTATAI**

**I SKYRIUS**

**BENDROSIOS NUOSTATOS**

1. XIV respublikinis jaunųjų pianistų konkursas yra skirtas Klaipėdos Stasio Šimkaus konservatorijos 100-mečiui pažymėti. Konkurse kviečiami dalyvauti Lietuvos konservatorijų, menų gimnazijų bei muzikos ir meno mokyklų mokiniai.

**II SKYRIUS**

**KONKURSO TIKSLAS**

2. Konkursas rengiamas siekiant supažindinti jaunuosius pianistus su kompozitoriaus Stasio Šimkaus asmenybe ir kūryba bei atskleisti ir ugdyti jaunųjų atlikėjų pianistinius profesinius ir atlikėjiškus įgūdžius.

**III SKYRIUS**

**UŽDAVINIAI**

3. Skleisti, stiprinti ir plėtoti fortepijoninės muzikos atlikimo meną.

4. Sudaryti sąlygas mokinių saviraiškai bei meninių ir asmeninių kompetencijų ugdymui.

5. Skatinti Lietuvos konservatorijų, menų gimnazijų, muzikos, meno mokyklų ugdytinių ir jų pedagogų kūrybinį bendradarbiavimą, profesinės patirties sklaidą.

**IV SKYRIUS**

**ORGANIZATORIAI, VIETA IR LAIKAS**

6. Konkursą organizuoja ir rengia Klaipėdos Stasio Šimkaus konservatorija, S. Šimkaus g. 15, Klaipėda,

7. Konkursas vyks 2023 m. balandžio 7 d. ( karantino atveju – nuotoliniu būdu „online”).

**V SKYRIUS**

**DALYVAVIMO SĄLYGOS**

8. Tai vieno turo konkursas.

9. Konkurso perklausos viešos.

10. Konkurso pasirodymų eilė nustatoma abėcėlės tvarka ir nekeičiama.

11. Konkurse visi kūriniai atliekami atmintinai.

12. Konkurso dalyvio mokestis 30 eurų. Dalyviai sumoka negrąžinamą nurodytą mokestį pavedimu iki **2023 m. kovo 7 d.** Sąskaita pavedimui: SWEDBANK LT697300010002330306, Klaipėdos Stasio Šimkaus konservatorija. Įm. k. 190968528. Įmokoje nurodyti: „Pianistų konkursui, skirtam S. Šimkaus konservatorijos 100-mečiui”, dalyvio vardą, pavardę, kategoriją ir grupę.

13. Užpildytą dalyvio paraišką ir tikslią programą (forma pridedama) bei mokesčio pavedimo kopiją būtina atsiųsti vienu elektroniniu laišku adresu: [virginija.ruzgiene@gmail.com](mailto:virginija.ruzgiene@gmail.com) iki **2022 m. kovo 7 dienos.**

14. Kelionės, nakvynės bei maitinimo išlaidas užsimoka patys konkurso dalyviai.

15. Informacija apie konkurso eigą, repeticijų ir pasirodymo laiką bus išsiųsta nurodytu el. paštu, gavus užpildytą dalyvio paraišką

**VI SKYRIUS**

**DALYVIAI**

16. Respublikinio pianistų konkurso dalyviai skirstomi į kategorijas:

16.1. **I kategorija:**

16.1.1. šiai kategorijai priskiriami **Lietuvos** **konservatorijų ir menų gimnazijų mokiniai**.

16.1.2. šios kategorijos dalyviai skirstomi į dvi grupes: jaunesniųjų grupė – 9-10 klasių mokiniai; vyresniųjų grupė – 11-12 klasių mokiniai.

16.2. **II kategorija:**

16.2.1. šiai kategorijai priskiriami **Lietuvos muzikos ir meno mokyklų mokiniai**.

16.2.2. šios kategorijos dalyviai skirstomi į tris grupes: mažųjų grupė – 5-6 klasių mokiniai; jaunesniųjų grupė – 7-8 klasių mokiniai; vyresniųjų grupė – 9-10 klasių mokiniai.

**VII SKYRIUS**

**KONKURSO PROGRAMA**

17**. I kategorija**, atliekami **3 kūriniai**:

Polifoninis kūrinys – J. S. Bach. Preliudas ir fuga iš GTK.

Stambios formos kūrinys – W. A. Mozart**,** J. Haydn, L. v. Beethoven, M. Clementi sonatos 1 arba 2, 3 dalys pasirinktinai.

Laisvai pasirinktas kūrinys.

Programoje pageidautinas, bet neprivalomas, Stasio Šimkaus kūrinys.

18. **II kategorija,** atliekami **3 kūriniai**:

Baroko epochos polifoninis kūrinys.

Stambios formos kūrinys – W. A. Mozart, J. Haydn, L. v. Beethoven, M. Clementi sonatos 1 arba 2, 3 dalys pasirinktinai (**mažųjų grupė** – 5-6 klasių mokiniai – gali skambinti **sonatiną).**

Laisvai pasirinktas kūrinys.

**VIII SKYRIUS**

**DALYVIŲ APDOVANOJIMAI**

19. Konkurso dalyvius vertins respublikinė vertinimo komisija.

20. Konkurso vertinimo komisijos sprendimai galutiniai ir neskundžiami.

21. Visi konkurso dalyviai apdovanojami konkurso diplomais.

22. Konkurso laimėtojams suteikiami konkurso laureato arba diplomanto vardai.

23. Specialūs prizai skiriami už geriausią polifoninio kūrinio, klasikinės sonatos, etiudo, laisvai pasirinkto kūrinio bei S. Šimkaus kūrinio atlikimą.

24. Gali būti skiriamos ne visos vietos arba dalinamos keliems dalyviams.

**IX SKYRIUS**

**INFORMACIJA IR KONTAKTAI**

25. Konkurso informacija skelbiama Facebook puslapyje - **Pianistų konkursas S. Šimkaus konservatorijos 100-mečiui,** Konservatorijos Facebook paskyroje **(**[https://www.facebook.com/konservatorija](https://www.facebook.com/konservatorija/)) ir tinklapyje(klaipedoskonservatorija.lt).

26. Organizacinis komitetas: pirmininkė Virginija Ruzgienė - tel. Nr. 8 684 57258, nariai: Gaivilė Simaitytė - tel. Nr. 8 638 78233, Renata Krikščiūnaitė-Barcevičienė, Edita Ambrozaitienė, Živilė Čapienė, Jūratė Liutkienė.

27. Dalyvio ir mokytojo asmens duomenys renkami konkurso organizaciniais tikslais, šie duomenys nebus naudojami kitais tikslais ar perduodami tretiesiems asmenims. Duomenų valdytojas – Klaipėdos Stasio Šimkaus konservatorija, įm. k. 190968528, adresas: S. Šimkaus g. 15, 92126 Klaipėda, el. paštas: klaipedoskonservatorija@gmail.com.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

XIV respublikinio jaunųjų pianistų konkurso, skirto Klaipėdo Stasio Šimkaus konservatorijos 100-mečiui, nuostatų

priedas

**XIV Respublikinio jaunųjų pianistų konkurso, skirto**

**KLAIPĖDOS STASIO ŠIMKAUS KONSERVATORIJOS 100-MEČIUI,**

**DALYVIO PARAIŠKA-ANKETA**

## Užpildyti kompiuteriu ir atsiųsti iki 2023 m. kovo 7 d. el. paštu: [virginija.ruzgiene@gmail.com](mailto:virginija.ruzgiene@gmail.com)

**I. Konkurso dalyvio ir mokytojo anketiniai duomenys**

|  |  |  |
| --- | --- | --- |
| 1. | Dalyvio vardas, pavardė |  |
| 2. | Gimimo data |  |
| 3. | Kategorija ir grupė konkurse |  |
| 4. | Dalyvio muzikos mokymo institucija, klasė |  |
| 5. | Konkursui ruošusio mokytojo vardas, pavardė |  |
| 6. | Mokytojo kvalifikacinė kategorija |  |
| 7. | Kontaktinis telefono Nr. |  |
| 8. | El. pašto adresas susirašinėjimui |  |

**II. Konkurso programa**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.  Nr. | Kompozitoriaus vardas, pavardė originalo kalba | Kūrinio pavadinimas originalo kalba | Kūrinio pavadinimas lietuvių kalba | Tona-  cija | Opuso,  BWV,  Hob.  K:  numeris | Dalių pavadinimai  originalo kalba | Kūrinio trukmė |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| **Visos programos trukmė:** | | | | | | |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**